Orientering om status for den Bynære Havnepark 
Sagsfremstilling 
13.    Orientering om status for den Bynære Havnepark  
                                                                                                                        Åbent 
Sagsnr.: 326-2015-4079        J.nr.: 08.03.00           Jean Krogh.: 326-2015-286380 
  
[adresse] 
Kalundborg Kommune har igangsat processen for omdannelse af arealerne i den gamle [adresse] til en rekreativ 
"Bynær Havnepark". Der er i den forbindelse nedsat en politisk styregruppe med deltagelse af repræsentanter fra 
relevante politiske udvalg. Der er ligeledes nedsat en administrativ styregruppe som varetager projektets fremdrift i 
samarbejde med projektgruppen, der er repræsenteret bredt af medarbejdere i kommunens administration og 
Kalundborg Forsyning.  
  
Borgerinddragelse 
Projektet har til formål at sikre en åben og involverende proces for at synliggøre mulighederne for omdannelse af 
havnearealet til en [adresse]. Processen er vigtig for at bidrage til byens "ejerskab" af arealet nye funktioner,
hvorfor der er fokus på idéudveksling mellem interessenter og projektet.  
  
Der er særskilt fokus på at havneomdannelsen skal foregå i tæt dialog med øvrige interessenter, blandt andet i 
bymidten. Således at der i processen sikres et samspil mellem det nye byrum og eksisterende institutioner og 
funktioner som [adresse] indeholder.  
  
I 2015 arbejdes der med planlægning og interessentinddragelse hvor der har været afholdt forskellige initiativer med 
henblik på at søge en høj grad af inddragelse, herunder borgermøde (april), havnevandring (juni) og senest det 
igangsatte workhop forløb (august - november). Workshopforløbet er en opfølgning på borgermødet hvor der nu er 
dannet 8 dialoggrupper som behandler følgende undertemaer: 
  
· Bevægelsesaktiviteter 
· Grønne områder 
· Havneaktiviteter 
· Kobling mellem land og vand 
· Kreative byrum 
· Kulturhus 
· Serviceaktiviteter 
· Udeaktiviteter 
  
De enkelte dialoggrupper arbejder selvstændigt, men i tæt dialog med projektgruppen, frem til den opsamlende 
workshop (26. november 2015). Her fremlægges gruppernes videreudviklede ideer med henblik på at samle dem i 
et idékatalog som fremlægges til den politiske styregruppe i januar. Derudover er grupperne blevet bedt om, at 
udarbejde forslag til mulige midlertidige aktiviteter som kan blive igangsat i 2016.   
  
Der er generelt en stor interesse og engagement hos de involverede og der arbejdes kreativt med alle de forskellige 
ideer i grupperne. På kommunens hjemmeside er der netop fremlagt en kort beskrivelse af gruppernes foreløbige 
arbejde, som kan ses på følgende LINK   
  
Midlertidige aktiviteter 
Der er i processen fokus på at understøtte midlertidige aktiviteter på havneområdet, som et strategisk værktøj for 
den fremtidige anvendelse. Der er i projektforløbet indlagt tid (med opstart januar 2016) til at afprøve forskellige 
midlertidige anvendelser af arealerne. Borgere og øvrige interessenter kan her afprøve forskellige rekreative- og 
kulturelle initiativer i samarbejde med Kalundborg Kommune. Det liv som de nye steder og aktiviteter skaber vil blive 
brugt til at afprøve løsninger og udvikle koblingen mellem Kalundborg bymidte og den Bynære Havnepark. 
  
Projektgruppen/administrationen vil ligeledes igangsætte afprøvende midlertidige aktiviteter som understøtter 
udviklingen af den Bynære Havnepark og koblingerne i byen. For bedst at anvende de midlertidige aktiviteter som et 
strategisk værktøj vil der løbende foretages evalueringer af funktionerne og de kommunale initiativer. 
  
Koblingen mellem Midtby og [adresse] 
Sideløbende med inddragelsesprocessen arbejdes der i administrationen på at synliggøre [adresse] potentialer i 
forhold til at havneomdannelsen også bidrager til udvikling af [adresse]. Fra 4. kvartal 2015 videreudvikles 
dette arbejde i samarbejde med relevante konsulenter. Dette arbejde skal sikre koblingen mellem by og havn, samt 
en generel udvikling af [adresse] byrum og væsentlige træk. 
  
Administrationen har nedsat en arbejdsgruppe der har udarbejdet den første indledende analyse af [adresse] 
potentialer, som danner afsæt for konsulent samarbejdet.  
  
Sagen forelægges for at orientere omkring den foreløbige proces og for at give Kommunalbestyrelsen mulighed for 
at indgive eventuelle bemærkninger til processen. Kommunalbestyrelsen inviteres samtidig til en temadag i januar 
2016 (evt. i forbindelse med det første kommunalbestyrelsesmøde) hvor projektgruppen ønsker at orientere omkring 
status og det fremtidige forløb for havneomdannelsen. På temadagen vil projektgruppen ligeledes gennemgå de 
forslag og initiativer som forventes igangsat på arealet i løbet af 2016, hvor kommunen overtager siloarealet.   
  
Der er vedlagt projektbeskrivelse der uddyber ovenstående, samt en tidsplan for projektets inddragelsesforløb i 3. 
og 4. kvartal 2015. Derudover vedlægges en overordnet projektplan som skitserer det forventede forløb for 
havneomdannelsen. Det skal understreges at projektplanen ikke er fyldestgørende beskrevet, men medtaget for at 
gengive en overordnet skitsering af projektforløbet og vil blive yderligere detaljeret til den kommende temadag. 
  
I forbindelse med projektet er der arrangeret inspirationstur for styregrupperne med besøg hos havneområder i hhv. 
Faaborg, Middelfart, Lemvig og Aalborg. Hvert omdannelsesområde er udvalgt som inspiration for forskellige 
repræsentative funktioner og processer. På temadagen i starten af 2016 vil der blive informeret yderligere omkring 
de forskellige observationer fra turen. 
  
BEHANDLING 
Direktionen, Økonomiudvalget, Kommunalbestyrelsen 
  
INDSTILLING 
Direktøren indstiller, at Kommunalbestyrelsen tager den beskrevne proces til efterretning.  
  
ØKONOMISKE KONSEKVENSER 
Der er ingen økonomiske konsekvenser 
Direktionens møde den 13. oktober 2015: 
Direktionen vedtog at anbefale direktørens indstilling. 
Økonomiudvalgets møde den 21. oktober 2015: 
Udvalget vedtog at anbefale Direktionens indstilling. 
  
Bilag 
  
  
  
  
Bilag 1 - Projektbeskrivelse Bynær Havnepark 
326-2015-278728 
Bilag 2 - Tidsplan for inddragelsesforløbet, 4. kvartal 2015 
326-2015-266257 
Bilag 3 - Overordnet projektplan, [adresse] 
326-2015-315867 
  
Kommunalbestyrelsens møde den 28. oktober 2015: 
Kommunalbestyrelsen vedtog at godkende Økonomiudvalgets indstilling. 
